ZAPISNIK 
7. sjednice Vijeća Mjesnog odbora Trnovčica,
održane 14. prosinca 2021.
u prostorijama mjesne samouprave Trnovčica, Trnovčica 2a
s početkom u 18,00 sati


NAZOČNI ČLANOVI VIJEĆA:

Ivan Matić, Ante Maretić, Matej Crnković, Mirko Gluhak, Robert Šiško, Vesna Šiško i Marija Vuković.

Predsjedava Ivan Matić, predsjednik Vijeća.

Zapisnik vodi Ante Maretić, potpredsjednik Vijeća.

	Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 7. sjednicu Vijeća Mjesnog odbora Trnovčica.

	Bez rasprave,  jednoglasno (7 „za“)  Vijeće prihvaća tekst Zapisnika 6. sjednice, održane 25. listopada 2021., bez izmjena.

Predsjednik daje na glasovanje dnevni red koji je upućen uz poziv za 7. sjednicu Vijeća Mjesnog odbora Trnovčica, s nadopunom jedne točke dnevnog reda, nakon čega je predloženi dnevni red, jednoglasno prihvaćen (7 „za“) i glasi:


DNEVNI RED

1. Davanje mišljenja/suglasnosti na prijedlog za formiranje/nadopunu zelenog otoka u Ulici Krotovica 15 – donošenje zaključka
2. Potreba za domarom u objektu mjesne samouprave Trnovčica, Trnovčica 2A – donošenje zaključka
3. Rješavanje problema neredovitog ispunjavanja obveze voznog reda ZET-a, autobusne linije 223 – donošenje zaključk
4. [bookmark: _Hlk90458532]Postavljanje uzdignute plohe u Ulici Ivana Zovka - donošenje zaključka
5. Pitanja, prijedlozi i obavijesti.


Ad 1.	Davanje mišljenja na prijedlog za formiranje/nadopunu zelenog otoka u Ulici Krotovica 15


ZAKLJUČAK 
 
Vijeće Mjesnog odbora Trnovčica daje suglasnost za nadopunu/kompletiranje zelenog otoka u ulici Krotovica 15, sa zvonom za plastiku, jer na navedenoj lokaciji već postoje zvona za staklo i papir.


Ad 2.	Potreba za domarom u objektu mjesne samouprave Trnovčica, Trnovčica 2A, s prijedlogom o potrebi sklapanja ugovora o povremenim poslovima za domare za novu domarku u istom objektu 

[bookmark: _Hlk83997676]Predsjednik uvodno obrazlaže temu te izvješćuje vijećnice i vijećnike, kako je dosadašnja domarka gospođa Štefanija Derifaj, obavijestila Vijeće Mjesnog odbora Trnovčica, da zbog svoga zdravstvenog stanja više nije u mogućnosti obnašati dužnost domarke u objektu mjesne samouprave Trnovčica, Trnovčica 2A. Gospođa Štefanija Derifaj je svoju dužnost obavljala vrlo savjesno i na dobrobit svih korisnika prostorija u navedenom objektu te joj se Vijeće zahvaljuje na dosadašnjem uspješnom radu uz najbolje želje za njezin oporavak. Vijeće Mjesnog odbora Trnovčica je na svojoj sjednici prilikom rasprave o točki 2. dnevnog reda, obavilo razgovor s gospođom Verom Ivić, kandidatkinjom za novu domarku u objektu mjesne samouprave Trnovčica, u kojoj prigodi se gospođa Ivić kratko predstavila i izjavila kako je kao članica umirovljeničke udruge upoznata sa zbivanjima u navedenom objektu i kako se nada, ukoliko bude s njom sklopljen ugovor o povremenim poslovima za domarku, da će obavljati svoje preuzete dužnosti na dobrobit svih korisnika objekta mjesne samouprave Trnovčica.

Svi članovi sudjeluju u raspravi.

Vijeće jednoglasno  (7 „za“) donosi


ZAKLJUČAK

[bookmark: _Hlk83997650]Vijeće iskazuje nedvojbenu potrebu za sklapanjem ugovora o povremenim poslovima za domara u objektu mjesne samouprave Trnovčica, Trnovčica 2A i to s gospođom Verom Ivić, koja će zamijeniti dosadašnju domarku gospođu Štefaniju Derifaj.

[bookmark: _Hlk83997983]Ad 3. Rješavanje problema neredovitog ispunjavanja obveze voznog reda ZET-a, autobusne linije 223

Predsjednik uvodno obrazlaže temu uz navođenje kako se prema brojnim dojavama građana učestalo događaju neredovita izvršavanja voznog reda na autobusnoj liniji ZET-a broj 223, jer se autobusi koji trebaju održavati navedenu liniju preusmjeravaju kao zamjenski za potrebe drugih linija kojima se dogodi kvar autobusa ili slično.

Svi članovi sudjeluju u raspravi.

Vijeće jednoglasno  (7 „za“) donosi


ZAKLJUČAK

Vijeće traži od Zagrebačkog električnog tramvaja – ZET-a, da se žurno ustpostavi redovno prometovanje autobusne linije broj 223, prema važećem voznom iste linije, dakle, bez izostavljanja polazaka i prometovanja autobusa na navedenoj liniji u terminima koji su naznačeni u važećem voznom redu te linije.




[bookmark: _Hlk83998458]Ad 4.	Postavljanje uzdignute plohe u Ulici Ivana Zovka

Predsjednik uvodno obrazlaže temu.

Svi članovi sudjeluju u raspravi.

Vijeće jednoglasno  (7 „za“) donosi


ZAKLJUČAK

[bookmark: _GoBack]Predlaže se postavljanje uzdignute plohe u Ulici Ivana Zovka u zoni križanja Ulice Ivana Zovka s Ulicom Vugrinka.



Ad. 5. Pitanja, prijedlozi i obavijesti

Nije bilo dodatnih pitanja, prijedloga i obavijesti te je stoga predsjednik Vijeća zaključio sjednicu.

Završeno u 19,00 sati.

Zapisničar : Ante Maretić						                    


KLASA: 026-02/21-002/2319
URBROJ: 251-06-11-515-21-2
Zagreb, 14. prosinca 2021.

 								          Predsjednik
    					                                     Vijeća Mjesnog odbora
									Trnovčica

								        Ivan Matić, v.r.

